b'\n_START_ARTICLE_\nChlorophorus herbstii\n_START_SECTION_\nUtseende\n_START_PARAGRAPH_\nEn middelsstor (8-15 mm), slank, langbeint trebukk, kroppen er tett kledt med gulgr\xc3\xb8nne til gr\xc3\xa5gr\xc3\xb8nne h\xc3\xa5r bortsett fra fore svarte flekker p\xc3\xa5 pronotum og tre par svarte flekker p\xc3\xa5 dekkvingene. Antennene er ganske spinkle og noe over halvparten s\xc3\xa5 lange som kroppen. Pronotum har jevnt rundede sider, med to ovale svarte flekker i midten som kan v\xc3\xa6re sammenvokst og danne en hjerteformet flekk, et par mindre flekker p\xc3\xa5 sidene. Dekkvingene er en tanke bredere enn pronotum, med helt avrundede skuldre, og tre par store, runde svarte flekker, det fremste paret er gjerne C-formet. Beina er litt m\xc3\xb8rkere enn kroppen, lange og slanke.\n_START_SECTION_\nLevevis\n_START_PARAGRAPH_\nLarvene utvikler seg i d\xc3\xb8de greiner og tynne stammer av l\xc3\xb8vtr\xc3\xa6r, mest lind. Tr\xc3\xa6r som er angrepet av misteltein ser ut til \xc3\xa5 v\xc3\xa6re s\xc3\xa6rlig attraktive. Veden m\xc3\xa5 v\xc3\xa6re hard og ikke angrepet av sopp. Utviklingen tar vanligvis to-tre \xc3\xa5r. De voksne billene er aktive fra slutten av juni til juli og bes\xc3\xb8ker gjerne blomster.\n_START_SECTION_\nUtbredelse\n_START_PARAGRAPH_\nArten er utbredt i Europa, unntatt de nordligste og vestligste delene, og i det s\xc3\xb8rvestlige Sibir. I Norden forekommer den i de s\xc3\xb8rlige delene av Sverige og Finland, men er sjelden. I Norge ble noen d\xc3\xb8de eksemplarer av arten funnet i en d\xc3\xb8d lindestamme i Hole i Buskerud i 2011.'